Title: 1. Terveyttä määrittävät keskeiset tekijät
Course: TE1 Terveys voimavarana 2op, eGradia_pohja

Osion tavoitteena on, että opiskelija pystyy kuvailemaan ja jäsentelemään keskeisiä ihmisen voimavaroja ja terveyttä määrittäviä tekijöitä sekä analysoimaan niiden yhteyksiä ja vaikutusmekanismeja terveyteen.

Terveyden rakennusaineet

Terveys on voimavara ja inhimillinen perusoikeus. Terveyteen kuuluu psyykkinen, fyysinen ja sosiaalinen osa-alue, jotka kaikki vaikuttavat ihmisen terveyteen ja toimintakykyyn. Terveys ei tarkoita pelkästään sairauden tai vaivan puuttumista, vaan laajemmin fyysisen, psyykkisen ja sosiaalisen hyvinvoinnin tilaa. Myös jotakin sairautta sairastava ihminen voi tuntea itsensä kokonaisvaltaisesti hyvinvoivaksi, jos sairauden hoitotasapaino on hyvä.

Terveys on moniulotteinen, useasta eri osatekijöistä muodostuva kokonaisuus. Tekijät voivat vaikuttaa toisiinsa, ja niillä voi olla yhteisvaikutuksia. Lisäksi eri tekijät voivat vaikuttaa positiivisesti tai negatiivisesti, ja jotkut voivat vaikuttaa terveyteen suoraan, jotkut epäsuorasti. Terveyden moniulotteinen kokonaisuus muodostuu eri tekijöiden välisistä yhteyksistä, syysuhteista ja vuorovaikutusmekanismeista.

Terveyden edellytyksiin liittyvät moniulotteiset tekijät on koottu Terveyden edellytyksiä -aineistoon. Lue aineisto ja tee siihen liittyvät tehtävät (1.1 ja 1.2).