Title: Aineisto: Seksuaaliterveys
Course: TE1 Terveys voimavarana 2op, eGradia_pohja > Section: 5. Seksuaaliterveys

Seksuaalioikeudet

Seksuaaliterveyteen liittyvien seksuaalioikeuksien toteutuminen on keskeistä hyvinvoinnin ja tasapainoisen elämän kannalta. Kaikkien tulisi voida tehdä omaan seksuaalisuuteensa, terveyteensä, kehoonsa ja lisääntymiseensä liittyviä päätöksiä ilman syrjinnän, väkivallan, vangitsemisen tai kuoleman pelkoa.

Seksuaalioikeudet eivät kuitenkaan toteudu läheskään aina. Maailmanlaajuisesti esimerkiksi aborttilainsäädäntö on monissa maissa ongelmallinen, ehkäisyn saatavuus toteutuu huonosti, seksuaalivähemmistöt kokevat syrjintää, ja teiniraskauksien ja lapsiavioliittojen yleisyys monissa maissa vaikuttaa nuorten äitien tulevaisuuteen. Seksuaalioikeuksien loukkaamista voi tapahtua myös omassa perhepiirissä tai yhteisöissä.

Väestöliiton julkaisu seksuaalioikeuksista kuvaa erinomaisesti seksuaalioikeuksien toteutumisen merkityksiä ja ongelmia sekä maailmanlaajuisesti että Suomessa. Julkaisuun tutustutaan tehtävässä 5.1. Alla on esitetty seksuaalioikeudet tiivistetyssä muodossa. Tee tehtävä 5.1. ja palaa sen jälkeen tämän aineiston lukuun 2. Sukupuoli ja seksuaali-identiteetti.

Sukupuoli ja seksuaali-identiteetti

Sukupuoli on ilmiö, johon liittyy geneettisiä, kehityksellisiä, hormonaalisia, fysiologisia, psykologisia, sosiaalisia ja kulttuurisia ominaisuuksia. Sukupuolen määrittelyä ei voida rajata vain kahteen vastakkaiseen sukupuoleen, vaan sukupuolen ilmenemismuodot ovat moninaisemmat. Sukupuolia eivät siis ole vain mies ja nainen, sillä ihminen voi myös kokea olevansa näitä kahta sukupuolta yhtä aikaa, jotain kokonaan muuta sukupuolta, tai jollain ihmisellä ei ole sukupuolta lainkaan.

Sukupuolen ilmaisu tapahtuu erilaisin kulttuurissamme sukupuolittunein tavoin. Esimerkiksi ulkonäkö, vaatetus, puhetapa, ilmeet ja eleet sekä kaikki käyttäytyminen ilmaisevat sekä henkilölle itselleen että muille mitä sukupuolta hän on; onko hän nainen, mies vai jotain muuta. Seksuaalioikeuksiin kuuluu, että ihmisellä on oikeus omaan sukupuoli-identiteettiin, ja että hän  voi ilmaista sitä haluamallaan tavalla. Sukupuoli voi ilmentyä esimerkiksi naisellisesti, miehisesti, eri sukupuolia ilmentäen tai sukupuolettomasti.

Heteronormatiivisuus tarkoittaa käsitystä, jossa sukupuolten oletetaan jakautuvan vain vain kahteen toiselleen vastakkaiseen sukupuoleen, naisiin ja miehiin. Heteronormatiivinen ajattelutapa rajoittaa myös toivotun seksuaalisen suuntautumisen pelkästään heteroseksuaalisuuteen. Heteronormatiivisuus on suppea ajattelutapa, eikä se huomioi sukupuolisuuden ja seksuaalisuuden moninaisuutta.

Sukupuolten moninaisuuteen kuuluvat sukupuolivähemmistöt ja sukupuolienemmistöt. Enemmistö ihmisistä on ns. cis-ihmisiä, eli he määrittelevät  itsensä ja ilmentävät sitä sukupuolta, johon heidät on syntymässä määritelty. Enemmistö kokee siis kuuluvansa nais- tai miessukupuoleen. Sukupuolivähemmistöihin kuuluvat transihmiset, muunsukupuoliset ja intersukupuoliset.

Transihmiset eivät määritä itseään siihen sukupuoleen kuuluvaksi, johon heidät on syntymässä määritelty. Transihmisiä voivat olla transsukupuoliset, transvestiitit, muunsukupuoliset ja sukupuolettomat,

Transsukupuoliset ovat yleensä naisia tai miehiä, jotka kokevat sukupuolensa toiseksi kuin mihin se on syntymässä määritelty. Transsukupuolinen kokee itsensä siis esimerkiksi mieheksi, vaikka syntymässä hänet on määritelty naiseksi, tai päinvastoin. Transsukupuoliselle on tärkeää, että hänet kohdataan sinä sukupuolena, joksi hän itsensä kokee. Transsukupuoliset ihmiset voivat korjauttaa sukupuoltaan, jolloin henkilön keho korjataan vastaamaan hänen kokemaansa sukupuolta.

Transvestiitti on mies tai nainen, joka eläytyy sekä nais- että miessukupuoleen. Transvestiitilla on tarve ilmentää sekä omia maskuliinisia että feminiinisiä ominaisuuksiaan.

Muunsukupuolisuus voi tarkoittaa hyvin erilaisia sukupuolen kokemisen tapoja. Henkilön sukupuoli-identiteetti voi olla sekoitus maskuliinisuutta, feminiinisyyttä, tai jotain aivan muuta, tai hän voi kokea itsensä sukupuolen suhteen neutraaliksi. Sukupuoli-identiteetti voi olla myös vaihteleva, ja muunsukupuolisella voi olla kokemus useista sukupuolista rinnakkain. Muunsukupuoliset saattavat kokea itsensä kaksisukupuolisiksi, monisukupuolisiksi tai sukupuolettomiksi.

Oman sukupuoli-identiteetin hahmottaminen voi olla pitkä prosessi, ja siihen saattaa liittyä ristiriitaisia kokemuksia. Osalle oma sukupuoli-identiteetti on hyvin selkeä jo varhaislapsuudesta alkaen, osa voi alkaa pohtia ja tiedostaa omaa sukupuoli-identiteettiään vasta keski-iässä tai myöhemminkin, ja sukupuoli-identiteetti voi olla erilaisten vaiheiden kautta muuttuva. Sukupuolivähemmistöihin toistaiseksi edelleen liittyvä stigma ja esimerkiksi pelko läheisten suhtautumisesta voivat vaikeuttaa oman sukupuoli-identiteetin tunnistamista ja kohtaamista. Sukupuoliristiriita muodostuu tunteesta, ettei oma sukupuoli-identiteetti vastaa muiden ihmisten henkilössä näkemää sukupuolta. Merkittävä sukupuoliristiriita voi aiheuttaa psyykkisen hyvinvoinnin heikkenemistä, ja aiheuttaa sosiaalista dysforiaa, joka tarkoittaa sosiaalisissa tilanteissa esiintyvää voimakasta epämukavuuden tunnetta.

Intersukupuoliset ovat henkilöitä, joiden kromosomit, sukuelimet, hormonitoiminta tai muut sukupuolitetut kehonpiirteet eivät ole yksiselitteisesti nais- tai miestyyppisiä. Osa intersukupuolisista havaitaan heti syntymän jälkeen, osa saa tietää intersukupuolisuudestaan esimerkiksi murrosiässä tai vasta aikuisena, kun esimerkiksi kuukautiset eivät ala, tai lapsen saamiseen liittyy ongelmia. Moni ihminen saattaa myös elää intersukupuolisena tietämättä sitä itse. Intersukupuolisuus on hyvä esimerkki siitä, että sukupuolia ei voi jakaa vain kahteen toisilleen vastakkaiseen sukupuoleen, vaan sukupuolten kirjo on laajempi.

Suomessa on toistaiseksi juridisesti vain kaksi sukupuolta. Intersukupuolisen lapsen syntyessä lääkäri määrittää Suomessa lapsen kuuluvaksi toiseen juridiseen sukupuoleen, joko naiseksi tai mieheksi, vaikka siinä vaiheessa ei voida tietää minkälainen sukupuoli-identiteetti lapselle kehittyy. Ainakin Saksassa, Kanadassa, Australiassa, Intiassa, Nepalissa ja Uudessa-Seelannissa on juridisesti myös kolmas sukupuoli heille, jotka eivät ole miehiä tai naisia.

Tee tehtävä 5.2. ja palaa sen jälkeen tämän aineiston lukuun 3. Ehkäisymenetelmät.

Ehkäisymenetelmät

Ehkäisymenetelmien tunteminen ja saatavuus liittyvät seksuaalioikeuksiin, sillä oikeuksiin kuuluu sekä luotettavan tiedon saaminen että oikeus päättää omasta lisääntymisestään. Ehkäisymenetelmät liittyvät olennaisena osana myös ihmisen seksuaaliterveyteen, sillä ne mahdollistavat seksuaalisen kanssakäymisen ilman ei-toivotun raskauden pelkoa. Myös seksitaudeilta voi suojautua käyttämällä kondomia.

Väestöliitto pyrkii yhteistyötahojensa kanssa vaikuttamaan kuntiin siten, että ehkäisy olisi maksutonta alle 25-vuotiaille nuorille. Tällä tavoitteella pyritään tasa-arvon ja seksuaaliterveyden edistämiseen. Maksuttoman ehkäisyn myötä perheen varallisuus ei olisi esteenä ehkäisystä huolehtimiselle. Lisäksi suurimmat ehkäisykulut kasautuvat useimmiten tytön tai naisen vastuulle, ja siten maksuton ehkäisy edistäisi myös sukupuolten välistä tasa-arvoa. Maksuton ehkäisy alle 25-vuotiaille toteutuukin jo useissa Suomen kunnissa.

Tee tehtävä 5.3., jossa käydään läpi perusasioita yleisimmistä ehkäisymenetelmistä. Palaa sen jälkeen tämän aineiston lukuun 4. Seksitaudit.

Seksitaudit

Seksitaudeista ja niiden ennaltaehkäisystä tietäminen on tärkeää, jotta voi pitää huolta omasta seksuaaliterveydestään. Monissa maissa tietämättömyys vaikuttaa seksitautien leviämiseen, ja siten koko kansanterveyteen.

Kampanjassaan "Seksi on hauskaa. Seksitauti ei" Väestöliitto haluaa muistuttaa kondomin tärkeydestä, koska kondomi on ainoa ehkäisymenetelmä joka suojaa myös seksitaudeilta:

- Vain kondomi suojaa seksitaudeilta.
- Vuonna 2017 tippuritartuntojen määrä jatkoi voimakasta kasvua. Tippuritartunnoista 73 % raportoitiin miehillä. Klamydia on Suomen yleisin seksitauti. Vuonna 2017 todettiin 14 461 klamydiatapausta. 79 % tartunnan saaneista on 15‒29-vuotiaita. Kuusi kymmenestä sairastuneesta oli nainen. (Lähde THL)
- Seksitauti ei näy päällepäin.
- Seksitaudit tarttuvat myös suuseksissä, käytä suojaa. Kumi taipuu moneksi, myös suuseksisuojaksi.
- Seksitaudit eivät useinkaan aiheuta oireita, joten tartuttaa voi myös tietämättään. Käy testeissä.
- Kumeja on erilaisia, eri kokoisia ja muotoisia. Kuten farkut, myös sopiva kondomi löytyy vain kokeilemalla.
- Seksin harrastaminen rentouttaa. Käytä kumia, älä pilaa hyvää fiilistä murehtimalla seksitauteja tai ei-suunniteltua raskautta.
- Kortsut <3 liukkari
- Peniksen omaava henkilö (useimmiten mies) voi vain kondomia käyttämällä varmistua ehkäisyn käytöstä.
- Kaikki seksitaudit, kuten virustaudit, eivät parane lääkkeillä. Oireita tosin voidaan helpottaa. Lääkkeillä parannettavia seksitauteja ovat mm. klamydia ja tippuri.

Seksitauteihin tutustutaan tarkemmin tehtävässä 5.4. Tee tehtävä ja palaa sen jälkeen tämän aineiston lukuun 5. Mistä kysyä seksuaalisuudesta?

Mistä kysyä seksuaalisuudesta

Seksuaalisuuteen tai seksiin liittyvistä asioista ei välttämättä aina halua puhua esimerkiksi vanhempiensa kanssa. Avoimuus seksiin liittyvissä kysymyksissä on kuitenkin lisääntynyt, ja monet keskustelevat seksuaalisuudesta vanhempiensa, ystäviensä tai kumppaninsa kanssa. Kaikesta ei välttämättä halua puhua kuitenkaan tutun ihmisen kanssa. On myös tärkeää etsiä varmasti luotettavaa asiantuntijatietoa, etteivät käsitykset seksiin liittyvistä asioista muotoutuisi pelkästään mielipiteiden tai vaikkapa aikuisviihteessä nähtyjen toimintamallien varaan.

Ohessa on Väestöliiton linkkejä seksuaalisuuteen liittyviin aihepiireihin. Valitse muutama itseäsi kiinnostava kysymys, ja lue niiden vastaukset linkistä. Kysymysten ja vastausten lukeminen on vapaavalintaista, eikä niistä tarvitse kirjoittaa "tehtävävastausta". Katso myös linkkien lomassa olevat lyhyet videot: "Minkälainen on hyvä seurustelusuhde" ja "Seksiä päihtyneenä".

Jos alla olevista kysymystä ei löydy jotain sellaista, johon itse toivoisit vastauksen, voit käydä katsomassa onko asiaa kysytty Väestöliiton sivuilla 13-19 vuotiaille tarkoitetulla Q & A Seksuaalisuudesta nuorille -palstalla. Jos mieltäsi askarruttavaa kysymystä ei löydy, voit kysyä sitä itse Väestöliiton Q & A- palstalla, seksuaalineuvontachatissa tai ajanvarauschatissa.

Murrosikä

Mitä murrosiässä tapahtuu?
Miten omaan murrosikään voi vaikuttaa?
Kuinka elämäntavat vaikuttavat murrosiän kehitykseen?
Kuinka päihteiden käyttö voi vaikuttaa murrosiän kehitykseen?
Miksi murrosiässä tulee finnejä ja mustapäitä?
Kuinka ihoa voi hoitaa?
Miksi murrosiässä hygienia on tärkeää?
Kuinka sukuelimet pidetään puhtaana?
Pitääkö ihokarvoja poistaa?
Miten ihokarvoja poistetaan?
Mitä tehdä jos iho ärsyyntyy ihokarvojen poiston jälkeen
Miten murrosikä vaikuttaa tunteisiin?
Miten murrosikä voi vaikuttaa kokemukseen itsestä?
Miksi murrosiässä tunteet myrskyävät?
Miksi murrosiässä voi olla vaikeuksia tykätä omasta kehosta?
Miksi poikakehoissa rinnat turpoavat?
Mikä on äänenmurros?
Kuinka murrosikä muuttaa kehoa?
Mikä voi viivästyttää tai hidastaa murrosiän kehitystä?
Miksi murrosikä herättää seksuaalisen kiihottumisen?
Kolme kysytyintä kysymystä murrosiästä?
Mitkä asiat vaikuttavat rintojen ja peniksen kokoon?

Keho ja kehon toiminnot

Millainen on penis?
Mikä on hyvä peniksen koko?
Mikä on esinahka?
Mikä on terska?
Mitkä ovat kivekset?
Kuinka kiveksiä tutkitaan?
Mikä on erektio?
Mitä siemenneste eli sperma on?
Mitkä ovat rinnat?
Millaiset ovat hyvät rintaliivit?
Miksi on tärkeää tutkia omia rintoja?
Mitä on valkovuoto?
Mitä on vulvodynia?
Mitä ovat kohtu ja munasarjat?
Mikä on immenkalvo?
Mikä on klitoris?
Mitkä ovat häpyhuulet?
Miksi emätin kutisee tai sitä kirvelee?
Mikä on emätin?
Mikä on emätinpieru?
Mitä ovat raskausarvet?
Mistä tiedän, että ovuloin?
Mikä on endometrioosi?
Kuinka voi treenata lantionpohjanlihaksia?

Kuukautiset

Mitä on kuukautiset?
Mikä on kuukautiskierto?
Mitkä ovat runsaat kuukautiset?
Miksi kuukautiset eivät ala?
Miksi kuukautiset ovat myöhässä?
Mitä ovat epäsäännölliset kuukautiset?
Millaisia kuukautissuojia on?
Miten kuukautisia voi siirtää?
Mikä on välivuoto?
Miten huolehtia hygieniasta kuukautisten aikana?
Voiko kuukautiskipuja hoitaa?
Miten kuukautiskipuja hoidetaan?

Tunteet & ihmissuhteet

Itsetunto on itsensä tuntemista
Miten itsetuntoa voi vahvistaa?
Mielen hyvinvointi
Kuinka parantaa kehon ja mielen hyvinvointia?
Mistä tietää, että on masentunut?
Miten seurustellaan?
Kuinka teen aloitteen seurusteluun?
Miten seurustelusuhde lopetetaan?
Mitä rakkaus on?
Mihin aggressiota tarvitaan?
Tunnekehitys tapahtuu aggression portaiden kautta
Miten oppisin säätelemään tunteitani?
Ihmissuhteet perustuvat vuorovaikutukseen
Ystävyyttä kannattaa arvostaa
Millainen on hyvä ystävä?
Millainen on hyvä seurustelusuhde?
Miten löydän ystävän?
Kuka on turvallinen aikuinen?
Mitä tehdä, kun kohtaa kiusaamista?
Kuinka opin riitelemään rakentavasti?
Millaisia erilaisia suhdemuotoja on olemassa?
Onko pakko seurustella?
Kuinka lähestyä ihastusta?
Millaisia asioita treffeillä tehdään?
Miten voin rauhoittua, kun koronavirustilanne ahdistaa?

Seksuaalisuus & sukupuoli

Seksuaalisuuden sanakirja
Mitä ovat seksuaalioikeudet?
Mitä on porno?
Miksi pornoa katsotaan?
Mitä ovat seksifantasiat?
Mitä on fetissit?
Mitä on seksuaalisuus?
Mitä tarkoittaa intersukupuolisuus?
Mitä eroa on transsukupuolisella ja transvestiitilla?
Mikä sukupuolen moninaisuus tarkoittaa?
Mitä seksuaalisen suuntautumisen moninaisuus tarkoittaa?
Mitä seksuaalisesta suuntautumisesta pitäisi tietää?
Miten pääsee lääkäriin?
Kuinka tullaan kaapista?
Kuinka korona vaikuttaa nuorten seksuaaliterveyspalveluihin?

Seksi

Mitä tarkoittaa seksuaalinen kiihottuminen?
Itsetyydyttäminen, sooloseksi, runkkaaminen, käteenveto, masturboiminen
Mitä yhdynnässä tapahtuu?
Miten itsetyydytetään?
Mitä hyväilyseksi tarkoittaa?
Mitä seksi on?
Seksuaalinen nautinto saa seksin tuntumaan
Seksiä päihtyneenä
Mitä anaaliseksi on?
Mitä anaaliyhdyntä tarkoittaa?
Voiko kuukautisten aikana olla seksiä?
Voiko liukkaria käyttää kondomien ja seksivälineiden kanssa?
Mihin liukuvoidetta käytetään?
Mitä seksilelut on?
Mitä on tärkeää muistaa seksilelujen kanssa?
Mitä tehdä jos seksiväline jää jumiin emättimeen tai peräsuoleen?
Olenko koukussa itsetyydyttämiseen tai pornoon?
Miksi emätinyhdyntä sattuu?
Suostumus seksiin
Mitä seksiongelmalle voi tehdä?
Miksi ei seiso?
Miten valmistautua ekaan kertaan
Mitä on seksiviestittely?
Voiko endometrioosi vaikuttaa seksuaalisuuteen?
Mitä voin tehdä, jos endometrioosi vaikeuttaa seksielämää?

Ehkäisy

Jälkiehkäisy on tarkoitettu hätätapausten varalle
Miten raskaudenkeskeytys tehdään?
Miten seksitaudit tarttuu?
Mihin voi mennä seksitautitesteihin?
Mitä ehkäisystä pitäisi tietää?
Raskaus alkaa munasolun ja siittiöiden kohdatessa
Raskaustesti kertoo luotettavasti, oletko raskaana
Voiko raskaus alkaa kuukautisten aikaan?
Mikä on suuseksisuoja?
Voiko kondomiin luottaa?
Miten kondomia käytetään?
Minkälaisia kondomeja on olemassa?
Miten pääsee lääkäriin?
Mitä tehdä, kun kondomi jää sisälle?

Seksuaaliväkivalta

Mikä on deittiraiskaus?
Mitä on grooming?
Mitä on kostoporno?
Mitä on seksuaalinen häirintä?
Mitä on seksuaalinen ahdistelu?
Mikä on suojaikäraja?
Saako kondomin ottaa pois kesken seksin ilman kumppanin lupaa?
Mistä tietää, milloin seksuaaliset teot pitää keskeyttää?
Miksi jähmetymme yllättävässä tilanteessa?
Miten tunnistaa epäluotettavan nettitutun?