Title: Aloita tästä: Opiskelun aloittaminen
Course: TE1 Terveys voimavarana 2op, eGradia_pohja

Ohjeet verkkokurssin suorittamiseen

Opintojaksolla työskentely tapahtuu verkko-opiskeluna ilman lähiopetusta. Tehtävät tulee tehdä mieluiten yhden, korkeintaan kahden jakson aikana. Tutustu ensin opintojakson sisältöön ja tee sitten opiskelusuunnitelma. Pyri pitämään suunnitelmastasi kiinni. Päivitä suunnitelmaasi, jos siihen tulee muutoksia.

Opintojakso koostuu teoria-aineistosta ja tehtävistä, eli samassa paketissa on sekä "sähköinen oppikirja" että tehtävät. Etene opintojaksolla lukemalla osioon liittyvä aineisto, ja tekemällä siihen liitetyt tehtävät. Älä etene vain tehtävästä toiseen, sillä silloin merkittävä osa aineistosta jää tehtävistä irralliseksi, tai peräti kokonaan lukematta.

Opintojakson suorittaminen tapahtuu lukemalla kaikki aineistot sekä tekemällä tehtävät ja mahdollinen loppukoe. Lue tehtävänannot huolella, ja noudata niissä annettuja ohjeita. Ole minuun yhteydessä, jos sinulla herää kysymyksiä. Panosta tehtävien tekemiseen, ja pyri suoriutumaan niistä niin hyvin kuin pystyt. Osa tehtävistä on helppoja "välipaloja", osa on vaativampia tiedonhakua ja pohtimista vaativia tehtäviä. Tehtävät on numeroitu opiskeluosion mukaan niin, että osion 1 tehtävät ovat tehtäviä 1.1, 1.2 , osion 2 tehtävät 2.1. 2.2. jne. Palauta tehtävät aina heti, kun saat ne valmiiksi, jotta pystyn seuraamaan edistymistäsi. Omaa edistymistäsi kurssilla voit seurata kurssin aloitussivulta kohdasta "Edistymisen seuranta". Tehtävä näkyy edistymisen seurannassa suoritettuna silloin, kun olet saanut siitä arvioinnin heti tehtävän teon jälkeen (esimerkiksi monivalintatehtävät yms.), tai opettajan arvioimista vaativissa tehtävissä opettajan arvioinnin jälkeen. Opettaja antaa ohjeet, jos opintojaksolla tehdään myös koe.

Ohjausajat ja yhteydenpito

Jokaisessa jaksossa on etäohjausaikoja, jolloin voit kysyä tehtävien tekoon liittyviä kysymyksiä, tai saat tarvittaessa tarkempaa opastusta opintojakson suorittamiseen liittyvistä asioista. Etäohjausaikoina voit ottaa yhteyttä opettajaan chatissa tai kyseisinä aikoina virtuaaliluokkahuoneessa. Etäohjaukseen ei ole pakollista osallistua, mutta sitä kannattaa hyödyntää tarvittaessa.

Opettajaan voit myös aina tarvittaessa ottaa yhteyttä joko sähköpostitse, puhelimitse tai opintojakson keskustelualueen kautta. Kun käytät keskustelualuetta, myös muut opintojaksolla olijat näkevät kysymyksesi ja kommenttisi.

Opintojakson opiskelumateriaali ja tehtävät

Kaikki opintojaksolla tarvittava materiaali löytyy oppimisympäristöstä ja siihen liitetyistä internet-linkeistä.

Kurssilla tehtävänä olevat tehtävät palautetaan Moodlessa. Tehtävien palautus löytyy aina tehtävänannon yhteydestä, mistä löydät myös tarkemmat ohjeet palautukseen. Osan tehtävistä opettaja arvioi, osa tehtävistä arvioituu automaattisesti. Lue saamasi palautteet ja tee vastauksiisi mahdollisesti pyydetyt muutokset/korjaukset.

Opintojakson arviointi

Opintojakso arvioidaan tekemiesi tehtävien sekä mahdollisen loppukokeen perusteella. Anna verkkokurssin päätteeksi palaute ja itsearviointi. Opettajan tekemä kurssiarviointi on valmis noin viikon kuluttua siitä, kun olet palauttanut viimeisen tehtävän, suorittanut mahdollisen lopputentin ja tehnyt palautteen ja itsearvioinnin.

Ota rohkeasti yhteyttä. Neuvon mielelläni, jos kaipaat esimerkiksi lisäohjeita. Tervetuloa mukaan verkkokurssille!

Terveisin