Title: 3. Terveyskulttuurisia ilmiöitä
Course: TE1 Terveys voimavarana 2op, eGradia_pohja

Tämän opiskeluosion tavoitteena on, että opiskelija pohtii erilaisten kulttuuristen ilmiöiden vaikutusta terveyteen. Osiossa käsitellään terveyden arvostamisen ja käyttäytymisen välistä ristiriitaa, medikalisaatiota ja terveyteen sairastumista, elintapoihin puuttumista sekä uskomus- eli vaihtoehtohoitoja.

Erilaiset terveyskulttuuriset ilmiöt ja trendit voivat ohjata käyttäytymistämme hyvinkin voimakkaasti ja vaikuttavat siten myös terveyteen. Myös teknologinen kehitys muokkaa esimerkiksi työelämää, fyysistä ympäristöä sekä ihmisen tapoja liikkua, toimia ja käyttäytyä. Opiskeluosion teoria on koottu Terveyskulttuurisia ilmiöitä -aineistoon. Lue aineisto ja tee opiskeluosioon liittyvät tehtävät (3.1, 3.2, 3.3, 3.4).