Title: Tehtävä 1.1 Terveyden tekijöitä elämän varrella
Course: TE1 Terveys voimavarana 2op, eGradia_pohja > Section: 1. Terveyttä määrittävät keskeiset tekijät

Keksi jokin esimerkkihenkilö, ja pohdi hänen elämäänsä vaikuttavia seikkoja kyseisen henkilön elämän varrella. Valitse kultakin tasolta (tasot alla) yksi positiivisesti ja yksi negatiivisesti vaikuttava tekijä, ja keksi esimerkki tekijästä ja sen vaikutuksesta. Alla on esimerkki tehtävään vastaamisesta.

- Yksilö: perimä, ikä, sukupuoli, kyvyt, osaaminen, käsitykset ja uskomukset, psyykkiset tekijät, itsetuntemus
- Elintavat: uni ja lepo, liikunta, ravinto, päihteet, seksuaalisuus
- Fyysinen ja psykososiaalinen elinympäristö: koulutus, työympäristö, tulot, työttömyys, asuinolosuhteet, terveydenhuoltopalvelut, liikenne, puhdas ruoka, vesi ja ilma, ihmissuhteet, sosiaalinen verkosto, lähiyhteisön mallit ja terveyskulttuuri, media
- Yhteiskunnan taloudelliset, kulttuuriset ja ympäristöön liittyvät olosuhteet: ihmisoikeudet, tasa-arvo, sosiaalinen oikeudenmukaisuus, vallitsevat arvostukset ja normit, käsitykset terveydestä, sairaudesta, normaaliudesta, terveyden huomioiminen päätöksenteossa, teknologinen muutos, taloudellinen kehitys, varallisuus tai köyhyys, rauha, turvallisuus, tasapainoinen ekosysteemi, kaupungistuminen, ympäristöuhat, väestörakenteen muutos
- Sattuma

Esimerkki tehtävään vastaamisesta:
Kalle Koululainen

Yksilön tasolla positiivisesti vaikuttava tekijä on Kallen positiivinen ja optimistinen luonne, joka suojaa sairastumisriskeiltä, ja auttaa suhtautumaan haasteisiin joustavasti. Negatiivisesti vaikuttava tekijä on hänen perimänsä, johon liittyy alttius korkeaan verenpaineeseen. Se lisää riskiä sairastua erityisesti sydän- ja verisuonisairauksiin.

Elintapoihin liittyen positiivisesti vaikuttava tekijä on Kallella liikunnan säännöllinen harrastaminen, joka ennaltaehkäisee monia kansantauteja, ja tukee sekä psyykkistä, fyysistä että sosiaalista terveyttä. Negatiivisesti vaikuttaa ruokailutottumuksissa runsas sokeripitoisten virvoitusjuomien käyttö, mikä vie ruokavaliossa tilaa tärkeiltä suojaravintoaineilta ja heikentää hampaiden terveyttä. Runsas sokeripitoisten juomien juominen altistaa myös ylipainon kertymiselle.

Fyysiseen ja psykososiaaliseen elinympäristöön liittyen...

Jne., jokaiseen terveyden tekijöihin liittyvään tasoon sekä positiivisesti että negatiivisesti vaikuttava esimerkki.

Vastaa tehtävään valitsemalla alta "Lisää palautus". Voit vastata verkkotekstinä suoraan Moodleen, tai voit kirjoittaa vastauksesi ensin tiedostoon (esim. word-tiedosto) ja palauttamalla sen Moodleen. Tehtävän maksimispistemäärä on 20 pistettä. Vastauksestasi arvioidaan sitä, kuinka hyvin esimerkit kuvaavat eri tasojen terveyteen vaikuttavia tekijöitä, ja kuinka käytännönläheisiä ja perusteltuja ne ovat.