Title: Tehtävä 3.4 Mitä homeopatia on ja onko vaihtoehtohoitoja säätelevä laki tarpeen?
Course: TE1 Terveys voimavarana 2op, eGradia_pohja > Section: 3. Terveyskulttuurisia ilmiöitä

Homeopatia kuuluu vaihtoehtohoitoihin, mutta useat ihmiset olettavat sen kuuluvan lääketieteellisten hoitojen piiriin. Useimmat eivät myöskään ymmärrä mihin homeopaattiset tuotteet perustuvat, eivätkä siksi välttämättä osaa pohtia riittävän kriittisesti niin kutsuttua "veden muistia", jonka perusteella homeopaattisia tuotteita valmistetaan.

Pohjoismainen Homeopaattiyhdistys ry kuvaa Internetsivuillaan homeopatiaa näin: "Homeopaattiset lääkkeet ovat niin voimakkaasti laimennettuja että niissä ei ole jäljellä mitään potilasta vahingoittavaa. Kuitenkin ne ovat hyvin tehokkaita ja syvältä vaikuttavia lääkkeitä jotka antavat immuunijärjestelmällesi viestin korjata kehon epätasapainoa."

Liikuntatieteen tohtori Juha Hulmi on ottanut kantaa homeopatiaan blogikirjoituksessaan Älä usko hömppään - osa I: homeopatia. Blogikirjoitus on kirjoitettu huumoripitoisesti, mutta kirjoitus pyrkii selittämään faktoihin perustuen, miksi kyseinen homeopatian perusmenetelmä ei voi olla vaikuttava.

Tutustu Pohjoismaisen Homeopaattiyhdistys ry:n sivuihin sekä lue Juha Hulmin blogiteksti. Kirjoita sen jälkeen vastaus kysymykseen: Mitä homeopatia on ja onko vaihtoehtohoitoja säätelevä laki tarpeen? Voit kirjoittaa vastauksesi tiedostoon ja palauttaa sen Moodleen, tai kirjoittaa vastauksesi suoraan verkkotekstinä. Valitse alta "Lisää palautus".

Vastauksesi arvioinnissa paneudutaan erityisesti siihen, miten käytät aineistoa homeopatiaa kuvaillessasi, sekä kuinka perustelet kantasi vaihtoehtohoitolakiin liittyen.